               ЕВРОПЕЙСКА КОМИСИЯ
            Брюксел, 12.11.2020
            COM(2020) 735 final
            2020/0326(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от Европейския съюз в Съвместния комитет, създаден съгласно Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора, по отношение на изменението на приложение II към това споразумение относно координацията на схемите за социална сигурност
            (текст от значение за ЕИП)

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за определяне на позицията, която трябва да се заеме от името на Съюза в рамките на Съвместния комитет във връзка с предвиденото приемане на неговото решение за изменение на приложение II (относно координацията на схемите за социална сигурност) към Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора (по-нататък „Споразумението“).

               2.Контекст на предложението

               2.1.Споразумение между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора

               През 1999 г. Европейската общност и нейните държави членки, от една страна, и Швейцария, от друга страна, сключиха двустранно споразумение относно свободното движение на хора, което влезе в сила на 1 юни 2002 г. (вж. ОВ L 114, 30.4.2002 г., стр. 6). Споразумението бе сключено с първоначален срок на действие от седем години, който изтече на 31 май 2009 г. В резултат на проведения в Швейцария референдум от 8 февруари 2009 г. Споразумението беше подновено за неопределен срок.

               Споразумението установява принципа на

                  свободно движение на хора

                между територията на Европейския съюз и територията на Швейцария. Споразумението предоставя на гражданите на ЕС и на Швейцария реципрочни права на влизане, пребиваване, достъп до платена работа и установяване като самостоятелно заети лица, както и право на престой на територията на другата страна след приключване на трудовата им дейност.

               Приложение II към това споразумение предвижда координацията на схемите за социална сигурност.

               2.2.Съвместен комитет

               С член 14 от Споразумението се създава Съвместен комитет, съставен от представители на двете страни, който носи отговорност за управлението и правилното прилагане на Споразумението. Той отговаря за уреждането на всички спорове, свързани със спазването на Споразумението. Той взима решения при обстоятелствата, предвидени в Споразумението. Съвместният комитет взима решенията си по взаимно съгласие.

               Съвместният комитет взема решения относно всяко необходимо изменение на конкретни приложения към Споразумението. Съгласно член 18 от Споразумението Съвместният комитет може да изменя приложение II към Споразумението.

               В член 2 от Решение 2002/309/ЕО
                  1
                се предвижда, че Съветът, след предложение от страна на Комисията, определя позицията, която да бъде заета от Съюза по отношение на решения на Съвместния комитет. За тази цел Комисията представя настоящото предложение за решение на Съвета относно позицията, която Съюзът следва да заеме в рамките на Съвместния комитет.

               2.3.Предвиденият акт на Съвместния комитет

               Съвместният комитет трябва да приеме решение за изменение на приложение II към Споразумението относно координацията на схемите за социална сигурност (по-нататък „предвиденият акт“).

               Измененията на приложение II се приемат с решение на Съвместния комитет и могат да влязат в сила веднага след това решение.

               Целта на предвидения акт е да се предостави реципрочна защита на социалноосигурителните права на гражданите на Обединеното кралство, лицата без гражданство и бежанците, както и на членовете на техните семейства и преживелите ги лица, които към края на преходния период, определен в член 126 от Споразумението за оттегляне, са или са били в трансгранична ситуация, в която участват едновременно една или повече от договарящите се страни по Споразумението и Обединеното кралство.

               3.Позиция, която трябва да се заеме от името на Съюза

               Вследствие на оттеглянето на Обединеното кралство Великобритания и Северна Ирландия („Обединеното кралство“) от Европейския съюз Споразумението престава да се прилага за Обединеното кралство в края на преходния период, определен в член 126 от Споразумението за оттегляне, сключено между Европейския съюз и Европейската общност за атомна енергия и Обединеното кралство („Споразумението за оттегляне“).

               Съгласно член 23 от Споразумението правата, придобити от частни лица, не се повлияват в случай на прекратяване на Споразумението и договарящите се страни уреждат с взаимно съгласие действията, които се предприемат по отношение на правата в процеса на придобиването им.

                  В член 33 от Споразумението за оттегляне се посочва, че дял III от Споразумението за оттегляне се прилага и за гражданите на Швейцария, при условие че Швейцария е сключила и прилага съответните споразумения с Обединеното кралство, които се прилагат за гражданите на Съюза, и съответните споразумения с Европейския съюз, които се прилагат за гражданите на Обединеното кралство.

                  В член 26, буква б) от Споразумението между Обединеното кралство и Швейцария относно правата на гражданите („Споразумение за правата на гражданите“) след оттеглянето на Обединеното кралство от Европейския съюз и Споразумението за свободно движение на хора се посочва, че разпоредбите на част III от това споразумение се прилагат за гражданите на Съюза, при условие че Съюзът е сключил и прилага съответните споразумения с Обединеното кралство, които се прилагат за швейцарски граждани, както и съответните споразумения с Швейцария, които се прилагат за граждани на Обединеното кралство.

               Следователно е необходимо да се предостави реципрочна защита на социалноосигурителните права на гражданите на Обединеното кралство, лицата без гражданство и бежанците, както и на членовете на техните семейства и преживелите ги лица, които към края на преходния период, определен в член 126 от Споразумението за оттегляне, са или са били в трансгранична ситуация, в която участват едновременно една или повече от договарящите се страни по Споразумението и Обединеното кралство.

               В този контекст предложените изменения на приложение II (относно координацията на схемите за социална сигурност) към Споразумението, описани в приложения проект на решение на Съвместния комитет, разглеждат обяснения по-горе въпрос.

               Приложеният проект на решение на Съвместния комитет влиза в сила в деня на приемането му от Съвместния комитет и се прилага от края на преходния период, определен в член 126 от Споразумението за оттегляне.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  2
               .

               4.1.2.Приложение в конкретния случай

               Съвместният комитет е орган, създаден със споразумение, а именно със Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора

               Актът, който Съвместният комитет има за задача да приеме, представлява акт с правно действие. Предвиденият акт ще бъде обвързващ по силата на международното право в съответствие с членове 14 и 18 от Споразумението.

               Предвиденият акт не допълва, нито изменя институционалната рамка на Споразумението. Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               По отношение на предвиден акт, който преследва едновременно няколко цели или се състои от няколко части, които са неразривно свързани, без никоя от тях да е акцесорна по отношение на другите, материалноправното основание за решение съгласно член 218, параграф 9 от ДФЕС ще трябва, по изключение, да включва съответните различни правни основания.

               4.2.2.Приложение в конкретния случай

               Предвиденият акт преследва цели и се състои от части, отнасящи се до областта на социалната сигурност и предоставянето на правомощия. Тези елементи на предвидения акт са неразривно свързани, без никой от тях да е акцесорен по отношение на другия.

               Поради това материалноправното основание за предложеното решение включва следните разпоредби: член 48 и член 352 от Договора за функционирането на Европейския съюз.

               4.3.Заключение

               Правното основание за предложеното решение следва да бъдат членове 48 и 352 от ДФЕС във връзка с член 218, параграф 9 от ДФЕС.

               5.Публикуване на предвидения акт

               Тъй като с акта на Съвместния комитет ще се измени приложение II към Споразумението, е целесъобразно той да бъде публикуван в Официален вестник на Европейския съюз след приемането му.

               2020/0326 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от Европейския съюз в Съвместния комитет, създаден съгласно Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора, по отношение на изменението на приложение II към това споразумение относно координацията на схемите за социална сигурност

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално членове 48 и 352 във връзка с член 218, параграф 9 от него,

               като взе предвид Решение 2002/309/ЕО, Евратом на Съвета, а относно Споразумението за научно и технологично сътрудничество — и на Комисията, от 4 април 2002 г. за сключване на седем споразумения с Конфедерация Швейцария
                  3
               , и по-специално член 2 от него,

               като взе предвид предложението на Европейската комисия,

               като има предвид, че:

               (1)Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора (по-нататък „Споразумението“) влезе в сила на 1 юни 2002 г.

               (2)В съответствие с член 18 от Споразумението Съвместният комитет може да реши да измени, inter alia, приложение II към Споразумението.

               (3)Споразумението престава да се прилага по отношение на Обединеното кралство Великобритания и Северна Ирландия (по-нататък „Обединеното кралство“) вследствие на оттеглянето на Обединеното кралство от Европейския съюз.

               (4)Съгласно член 23 от Споразумението правата, придобити от частни лица, не се повлияват в случай на прекратяване на Споразумението и договарящите се страни уреждат с взаимно съгласие действията, които се предприемат по отношение на правата в процеса на придобиването им.

               (5)Следователно е необходимо да се предостави реципрочна защита на социалноосигурителните права на гражданите на Обединеното кралство, както и на членовете на техните семейства и преживелите ги лица, които към края на преходния период, определен в член 126 от Споразумението за оттегляне, са или са били в трансгранична ситуация, в която участват едновременно една или повече от договарящите се страни по Споразумението и Обединеното кралство.

               (6)Ето защо позицията на Съвета в Съвместния комитет следва да се основава на проекта на решение, посочен в приложение I към настоящото решение.

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвместния комитет по отношение на предложеното изменение на приложение II относно координацията на схемите за социална сигурност към Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора, се основава на проекта на решение на Съвместния комитет, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        Решение 2002/309/ЕО, Евратом на Съвета, a относно Споразумението за научно и технологично сътрудничество — и на Комисията, за сключване на седем споразумения с Конфедерация Швейцария.

                     (2)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (3)

                        OВ L 114, 30.4.2002 г., стр. 1.

    ---documentbreak---

               ЕВРОПЕЙСКА КОМИСИЯ
            Брюксел, 12.11.2020
            COM(2020) 735 final
            ПРИЛОЖЕНИЕ
            към
            Предложение за РЕШЕНИЕ НА СЪВЕТА
            относно позицията, която трябва да се заеме от Европейския съюз в Съвместния комитет, създаден съгласно Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора, по отношение на изменението на приложение II към това споразумение относно координацията на схемите за социална сигурност

               ПРИЛОЖЕНИЕ

               Проект на Решение № .../... на Съвместния комитет, създаден съгласно Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора

               от ... година

               за изменение на приложение II към посоченото споразумение относно координацията на схемите за социална сигурност

               СЪВМЕСТНИЯТ КОМИТЕТ,

               като взе предвид Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора
                  1
                (наричано по-нататък „Споразумението“), и по-специално членове 14 и 18 от него,

               като има предвид, че:

               (1)Споразумението престава да се прилага по отношение на Обединеното кралство Великобритания и Северна Ирландия (по-нататък „Обединеното кралство“) вследствие на оттеглянето на Обединеното кралство от Европейския съюз,

               (2)Съгласно член 23 от Споразумението правата, придобити от частни лица, не се повлияват в случай на прекратяване на Споразумението и договарящите се страни уреждат с взаимно съгласие действията, които се предприемат по отношение на правата в процеса на придобиването им,

               (3)В член 33 от Споразумението за оттегляне, сключено между Европейския съюз и Европейската общност за атомна енергия и Обединеното кралство (по-нататък „Споразумението за оттегляне“), се посочва, че част втора, дял III от Споразумението за оттегляне се прилага по отношение на гражданите на Исландия, Княжество Лихтенщайн, Кралство Норвегия и Швейцария, при условие че тези държави са сключили и прилагат съответните споразумения с Обединеното кралство, които се прилагат за гражданите на Съюза, както и съответните споразумения с Европейския съюз, които се прилагат за гражданите на Обединеното кралство,

               (4)В член 26, буква б) от Споразумението между Обединеното кралство и Швейцария относно правата на гражданите („Споразумение за правата на гражданите“) след оттеглянето на Обединеното кралство от Европейския съюз и Споразумението за свободно движение на хора се посочва, че разпоредбите на част III от това споразумение се прилагат за гражданите на Съюза, при условие че Съюзът е сключил и прилага съответните споразумения с Обединеното кралство, които се прилагат за швейцарски граждани, както и съответните споразумения с Швейцария, които се прилагат за граждани на Обединеното кралство,

               (5)Необходимо е да се предостави реципрочна защита на социалноосигурителните права на гражданите на Обединеното кралство, както и на членовете на техните семейства и преживелите ги лица, които към края на преходния период, определен в член 126 от Споразумението за оттегляне, са или са били в трансгранична ситуация, в която участват една или повече от договарящите се страни по Споразумението и Обединеното кралство,

               РЕШИ:

               Член 1

               Приложение II към Споразумението се изменя, както е посочено в приложението към настоящото решение.

               Член 2

               Настоящото решение е съставено на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като текстовете на всеки от тези езици са еднакво автентични.

               Член 3

               Настоящото решение влиза в сила в деня на приемането му от Съвместния комитет и се прилага от края на преходния период, определен в член 126 от Споразумението за оттегляне.

               Съставено на [...] година.

                     За Съвместния комитет

                     Председател

                     Секретари

               Приложение

               Приложение II към Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора се изменя, както следва:

               (1)Член 3 се изменя, както следва:

               В параграф 1 думата „протокола“ се заменя с „протокол I“.

               В параграф 2 думата „Протоколът“ се заменя с „Протокол I“.

               (2)След член 3 се добавя нов член 4:

               „Член 4

               1. Договореностите относно защитата на правата, придобити от частни лица по силата на настоящото споразумение вследствие на оттеглянето на Обединеното кралство от Европейския съюз, са посочени в протокол II към настоящото приложение.

               2. Протокол II представлява неразделна част от настоящото приложение.“

               (3)След раздел В заглавието „Протокол“ се заменя с „Протокол I“.

               (4)След протокол I се добавя нов протокол II:

               „Протокол II към приложение II към Споразумението относно свободното движение на хора

               „КАТО ИМАТ ПРЕДВИД, че в член 33 от Споразумението за оттегляне, сключено между Европейския съюз и Европейската общност за атомна енергия и Обединеното кралство Великобритания и Северна Ирландия, се посочва, че част втора, дял III от Споразумението за оттегляне се прилага по отношение на гражданите на Исландия, Княжество Лихтенщайн, Кралство Норвегия и Швейцария, при условие че тези държави са сключили и прилагат съответните споразумения с Обединеното кралство Великобритания и Северна Ирландия, които се прилагат за гражданите на Съюза, както и съответните споразумения с Европейския съюз, които се прилагат за гражданите на Обединеното кралство,

               КАТО ИМАТ ПРЕДВИД, че в член 26, буква б) от Споразумението между Обединеното кралство Великобритания и Северна Ирландия и Швейцария относно правата на гражданите след оттеглянето на Обединеното кралство от Европейския съюз и Споразумението за свободно движение на хора се посочва, че разпоредбите на част III от това споразумение се прилагат за гражданите на Съюза, при условие че Съюзът е сключил и прилага съответните споразумения с Обединеното кралство Великобритания и Северна Ирландия, които се прилагат за швейцарски граждани, както и съответните споразумения с Швейцария, които се прилагат за граждани на Обединеното кралство,

               КАТО ПРИЗНАВАТ, че е необходимо да се предостави реципрочна защита на социалноосигурителните права на гражданите на Обединеното кралство, както и на членовете на техните семейства и преживелите ги лица, които към края на преходния период, определен в член 126 от Споразумението за оттегляне, са или са били в трансгранична ситуация, в която участват едновременно една или повече от договарящите се страни по Споразумението за свободно движение на хора и Обединеното кралство Великобритания и Северна Ирландия,

               ЧЛЕН 1

               Определения и позовавания

               1. За целите на настоящия протокол се прилагат следните определения:

               a)
                     „Споразумение за оттегляне“ означава Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия
                  2
               :

               б)
                     „Споразумение за правата на гражданите“ означава Споразумението между Обединеното кралство Великобритания и Северна Ирландия и Конфедерация Швейцария относно правата на гражданите след оттеглянето на Обединеното кралство от Европейския съюз и Споразумението за свободно движение на хора;

               в)
                     „обхванати държави“ означава държавите — членки на Съюза, и Швейцария;

               г)
                     „преходен период“ означава преходния период, посочен в член 126 от Споразумението за оттегляне;

               д)
                     определенията в член 1 от Регламент (ЕО) № 883/2004
                  3
                и член 1 от Регламент (ЕО) № 987/2009
                  4
               .

               2. За целите на настоящия протокол всички позовавания на държавите членки и на компетентните органи на държавите членки в разпоредби на правото на Съюза, станали приложими по силата на настоящия протокол, се разбират като включващи Обединеното кралство и неговите компетентни органи.

               ЧЛЕН 2

               Персонален обхват

               1. Настоящият протокол се прилага за следните лица:

               a)
                     граждани на Обединеното кралство, спрямо които се прилага законодателството на една от обхванатите държави в края на преходния период, както и членовете на техните семейства и преживелите ги лица;

               б)
                     граждани на Обединеното кралство, които пребивават в една от обхванатите държави и спрямо които се прилага законодателството на Обединеното кралство в края на преходния период, както и членовете на техните семейства и преживелите ги лица;

               в)
                     лица, които не попадат в обхвата на букви а) и б), но са граждани на Обединеното кралство, които упражняват дейност като заето или самостоятелно заето лице в една или повече обхванати държави в края на преходния период и спрямо които въз основа на дял II от Регламент (ЕО) № 883/2004 се прилага законодателството на Обединеното кралство, както и членовете на техните семейства и преживелите ги лица;

               г)
                     лица без гражданство и бежанци, които пребивават в една от обхванатите държави или в Обединеното кралство и които се намират в една от ситуациите, описани в букви а)—в), както и членовете на техните семейства и преживелите ги лица.

               2. Лицата, посочени в параграф 1, попадат в персоналния обхват дотогава, докогато продължават да се намират без прекъсване в една от ситуациите, посочени в същия параграф, обхващащи едновременно една от обхванатите държави и Обединеното кралство.

               3. Настоящият протокол се прилага и по отношение на граждани на Обединеното кралство, които не попадат или вече не попадат в някоя от ситуациите, посочени в параграф 1 от настоящия член, но които попадат в обхвата на член 10 от Споразумението за оттегляне или на член 10 от Споразумението за правата на гражданите, както и по отношение на членовете на техните семейства и преживелите ги лица.

               4. Лицата, посочени в параграф 3, попадат в персоналния обхват дотогава, докогато продължават да имат право на пребиваване в една от обхванатите държави съгласно член 13 от Споразумението за оттегляне или член 12 от Споразумението за правата на гражданите или право на работа в държавата на месторабота съгласно член 24 или 25 от Споразумението за оттегляне или член 20 от Споразумението за правата на гражданите.

               5. В случаите, когато настоящият член се отнася за членове на семейството и за преживели лица, тези лица са обхванати от настоящия протокол само доколкото техните права и задължения произтичат от това им качество съгласно Регламент (ЕО) № 883/2004.

               ЧЛЕН 3

               Правила за координация на социалната сигурност

               1. По отношение на лицата, попадащи в обхвата на настоящия протокол, се прилагат правилата и целите, определени в член 8 и в настоящото приложение към Споразумението за свободно движение на хора, Регламент (ЕО) № 883/2004 и Регламент (ЕО) № 987/2009 на Европейския парламент и на Съвета.

               2. Обхванатите държави надлежно вземат предвид решенията и препоръките на Административната комисия за координация на системите за социална сигурност към Европейската комисия, създадена съгласно Регламент (ЕО) № 883/2004 („Административната комисия“), изброени в настоящото приложение.

               ЧЛЕН 4

               Обхванати специални случаи

               1. Следните правила се прилагат в следните случаи до степента, определена в настоящия член, доколкото те се отнасят за лица, които не попадат или вече не попадат в обхвата на член 2:

               a)
                     гражданите на Обединеното кралство, както и лицата без гражданство и бежанците, пребиваващи в Обединеното кралство, по отношение на които преди края на преходния период се е прилагало законодателството на една от обхванатите държави, както и членовете на техните семейства и преживелите ги лица са обхванати от настоящия протокол за целите на използването и сумирането на периоди на осигуряване, заетост, самостоятелна заетост или пребиваване, включително права и задължения, произтичащи от такива периоди в съответствие с Регламент (ЕО) № 883/2004; за целите на сумирането на периоди периодите, които са завършили преди и след края на преходния период, се вземат предвид в съответствие с Регламент (ЕО) № 883/2004;

               б)
                     правилата, определени в членове 20 и 27 от Регламент (ЕО) № 883/2004, продължават да се прилагат по отношение на гражданите на Обединеното кралство, както и по отношение на лицата без гражданство и бежанците, пребиваващи в Обединеното кралство, които преди края на преходния период са поискали разрешение да следват курс на планирано лечение съгласно Регламент (ЕО) № 883/2004, до края на лечението. Съответните процедури за възстановяване на разходите се прилагат дори и след приключване на лечението. Тези лица и придружаващите ги лица имат право да влизат в държавата по местолечение и да я напускат в съответствие с член 14 от Споразумението за оттегляне mutatis mutandis и член 13 от Споразумението за правата на гражданите mutatis mutandis;

               в)
                     правилата, определени в членове 19 и 27 от Регламент (ЕО) № 883/2004, продължават да се прилагат за гражданите на Обединеното кралство, както и за лицата без гражданство и бежанците, пребиваващи в Обединеното кралство, които попадат в обхвата на Регламент (ЕО) № 883/2004 и които престояват в края на преходния период в една от обхванатите държави или в Обединеното кралство, до края на своя престой. Съответните процедури за възстановяване на разходите се прилагат дори и след приключване на престоя или лечението;

               г)
                     правилата, определени в членове 67, 68 и 69 от Регламент (ЕО) № 883/2004, продължават да се прилагат, докато са изпълнени условията, по отношение на отпускането на семейни обезщетения, за които е налице право на получаване в края на преходния период, на гражданите на Обединеното кралство, както и на лицата без гражданство и бежанците, пребиваващи в Обединеното кралство, за които се прилага законодателството на Обединеното кралство и чиито членове на семейството пребивават в една от обхванатите държави в края на преходния период;

               д)
                     в случаите, посочени в буква г) от настоящия параграф, за лицата, които имат права на членове на семейството в края на преходния период съгласно Регламент (ЕО) № 883/2004, като например производни права на обезщетения за болест в натура, посоченият регламент и съответните разпоредби на Регламент (ЕО) № 987/2009 продължават да се прилагат, докато са изпълнени предвидените в тях условия.

               2. По отношение на лицата, които получават обезщетения съгласно параграф 1, буква а) от настоящия член, се прилагат разпоредбите на дял III, глава 1 от Регламент (ЕО) № 883/2004 по отношение на обезщетенията за болест.

               Настоящият параграф се прилага mutatis mutandis по отношение на семейните обезщетения въз основа на членове 67, 68 и 69 от Регламент (ЕО) № 883/2004.

               Член 5

               Възстановяване, събиране и прихващане

               Разпоредбите на регламенти (ЕО) № 883/2004 и (ЕО) № 987/2009 относно възстановяването, събирането и прихващането продължават да се прилагат по отношение на събития, доколкото те се отнасят до лица, които не попадат в обхвата на член 2, които:

               a)
                     са настъпили преди края на преходния период; или

               б)
                     настъпват след края на преходния период и се отнасят до лица, които попадат в обхвата на член 2 или 4 при настъпване на събитието.

               Член 6

               Развитие на законодателството и адаптиране

               1. Независимо от параграф 3, позоваванията в настоящия протокол на регламенти (ЕО) № 883/2004 и (ЕО) № 987/2009 или на разпоредби от тях се разбират като позовавания на актовете или разпоредбите, включени в Споразумението за свободно движение на хора, приложими към последния ден от преходния период.

               2. В случай че регламенти (ЕО) № 883/2004 и (ЕО) № 987/2009 бъдат изменени или заменени след края на преходния период, позоваванията на тези регламенти в настоящия протокол се разбират като отнасящи се до тези регламенти, както са изменени или заменени, в съответствие с актовете, изброени в част II от приложение I към Споразумението за оттегляне, по отношение на Съюза, и част II от приложение I към Споразумението за правата на гражданите, по отношение на Швейцария.

               3. За целите на настоящия протокол се разбира, че регламенти (ЕО) № 883/2004 и (ЕО) № 987/2009 включват адаптациите, изброени в част III от приложение I към Споразумението за оттегляне, по отношение на Съюза, и част III от приложение I към Споразумението за правата на гражданите, по отношение на Швейцария.

               4. За целите на настоящия протокол измененията и адаптациите, посочени в параграфи 2 и 3, влизат в сила в деня след деня, в който съответните изменения и адаптации на приложение I към Споразумението за оттегляне или на приложение I към Споразумението за правата на гражданите пораждат действие, в зависимост от това коя от двете дати е по-късна.“

                     (1)

                        OВ L 114, 30.4.2002 г., стр. 6.

                     (2)

                        OВ L 29, 31.1.2020 г., стр. 7.

                     (3)

                        Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (ОВ L 166, 30.4.2004 г., стр. 1, поправен в ОВ L 200, 7.6.2004 г., стр. 1).

                     (4)

                        Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (ОВ L 284, 30.10.2009 г., стр. 1).


               ЕВРОПЕЙСКА КОМИСИЯ
            Брюксел, 12.11.2020
            COM(2020) 736 final
            2020/0327(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменението на приложение VI (Социална сигурност) към Споразумението за ЕИП
            (текст от значение за ЕИП)

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за определяне на позицията, която трябва да се заеме от името на Съюза в рамките на Съвместния комитет на ЕИП във връзка с предвиденото приемане на решението на Съвместния комитет за изменение на приложение VI (Социална сигурност) към Споразумението за ЕИП.

               2.Контекст на предложението

               2.1.Споразумението за ЕИП

               Споразумението за Европейското икономическо пространство (по-нататък „Споразумението за ЕИП“) гарантира равни права и задължения в рамките на вътрешния пазар за гражданите и икономическите оператори в ЕИП. В него се предвижда включването на законодателство на ЕС, обхващащо четирите свободи, в тридесетте държави от ЕИП, включващи държавите — членки на ЕС, Норвегия, Исландия и Лихтенщайн. Освен това Споразумението за ЕИП обхваща сътрудничеството в други важни области, като научноизследователската и развойната дейност, образованието, социалната политика, околната среда, защитата на потребителите, туризма и културата, наричани заедно „съпътстващи и хоризонтални“ политики. Споразумението влезе в сила на 1 януари 1994 г. Европейският съюз заедно с неговите държави членки е страна по Споразумението.

               2.2.Съвместен комитет на ЕИП

               Съвместният комитет на ЕИП отговаря за управлението на Споразумението за ЕИП. Той е форум за обмен на мнения, свързани с функционирането на Споразумението за ЕИП. Той приема решенията си с консенсус. В съответствие с Договора от Лисабон отговорност за координиране от страна на ЕС на въпросите, свързани с ЕИП, има Европейската служба за външна дейност.

               2.3.Предвиденият акт на Съвместния комитет на ЕИП

               Очаква се Съвместният комитет на ЕИП да приеме решение на Съвместния комитет на ЕИП за изменение на приложение VI (Социална сигурност) към Споразумението за ЕИП (по-нататък „предвиденият акт“).

               Целта на предвидения акт е да се осигури реципрочна защита на социалноосигурителните права на гражданите на Обединеното кралство, лицата без гражданство и бежанците, както и на членовете на техните семейства и преживелите ги лица, които към края на преходния период са или са били в трансгранична ситуация, в която участват едновременно една или повече от договарящите се страни по Споразумението за ЕИП и Обединеното кралство Великобритания и Северна Ирландия.

               Предвиденият акт ще бъде обвързващ за страните в съответствие с членове 103 и 104 от Споразумението за ЕИП.

               3.Позиция, която трябва да се заеме от името на Съюза

               Необходимо е да се предостави реципрочна защита на социалноосигурителните права на гражданите на Обединеното кралство, лицата без гражданство и бежанците, както и на членовете на техните семейства и преживелите ги лица, които към края на преходния период, определен в член 126 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (по-нататък „Споразумението за оттегляне“)
                  1
               , са или са били в трансгранична ситуация, в която участват едновременно една или повече от договарящите се страни по Споразумението за ЕИП и Обединеното кралство Великобритания и Северна Ирландия.

               Съгласно член 33, параграф 1 от Споразумението за оттегляне
                  2
                дял III от него (относно координацията на системите за социална сигурност) се прилага и за гражданите на членуващите в ЕИП държави от ЕАСТ, при условие че тези държави сключат съответните споразумения с Обединеното кралство (които ще се прилагат за гражданите на Съюза) и със Съюза (които ще се прилагат за гражданите на Обединеното кралство).

               Тъй като членуващите в ЕИП държави от ЕАСТ вече са сключили съответните споразумения с Обединеното кралство, сега е ред на Съюза и членуващите в ЕИП държави от ЕАСТ да сключат споразумения, с които да се гарантира, че гражданите на Обединеното кралство, попадащи в обхвата на Споразумението за оттегляне и на Споразумението относно договореностите между Исландия, Княжество Лихтенщайн, Кралство Норвегия и Обединеното кралство Великобритания и Северна Ирландия, след оттеглянето на Обединеното кралство от Европейския съюз (по-нататък „Споразумението за раздяла“), се ползват от защита на техните социалноосигурителни права, придобити преди края на преходния период или след това.

               Поради това проектът на решение на Съвместния комитет на ЕИП (приложен към предложението за решение на Съвета) има за цел да измени приложение VI (Социална сигурност) към Споразумението за ЕИП, за да се гарантира запазване на тези социалноосигурителни права на гражданите на Обединеното кралство.

               Съдържанието и естеството на проекта на приложеното решение на Съвместния комитет на ЕИП надхвърлят това, което може да се счита за чисто технически адаптации по смисъла на Регламент № 2894/94 на Съвета. Поради това позицията на Съюза следва да бъде определена от Съвета.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  3
               .

               4.1.2.Приложение в конкретния случай

               Съвместният комитет на ЕИП е орган, създаден със споразумение, а именно Споразумението за ЕИП. Актът, който Съвместният комитет на ЕИП има за задача да приеме, представлява акт с правно действие. Предвиденият акт ще бъде обвързващ по силата на международното право в съответствие с членове 103 и 104 от Споразумението за ЕИП.

               Предвиденият акт не допълва, нито изменя институционалната рамка на Споразумението. Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               По отношение на предвиден акт, който преследва едновременно няколко цели или се състои от няколко части, които са неразривно свързани, без никоя от тях да е акцесорна по отношение на другите, материалноправното основание за решение съгласно член 218, параграф 9 от ДФЕС ще трябва, по изключение, да включва съответните различни правни основания.

               4.2.2.Приложение в конкретния случай

               Предвиденият акт преследва цели и се състои от части, отнасящи се до областта на социалната сигурност и предоставянето на правомощия. Тези елементи на предвидения акт са неразривно свързани, без никой от тях да е акцесорен по отношение на другия.

               Поради това материалноправното основание за предложеното решение включва следните разпоредби: член 48 и член 352 от Договора за функционирането на Европейския съюз.

               4.3.Заключение

               Правното основание за предложеното решение следва да бъдат членове 48 и 352 от ДФЕС във връзка с член 218, параграф 9 от ДФЕС.

               5.Публикуване на предвидения акт

               Тъй като с акта на Съвместния комитет на ЕИП ще се измени приложение VI относно социалната сигурност, е целесъобразно той да бъде публикуван в Официален вестник на Европейския съюз след приемането му.

               2020/0327 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменението на приложение VI (Социална сигурност) към Споразумението за ЕИП

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално членове 48 и 352 във връзка с член 218, параграф 9 от него,

               като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  4
               , и по-специално член 1, параграф 3 от него,

               като взе предвид предложението на Европейската комисия,

               като има предвид, че:

               (1)Споразумението за Европейското икономическо пространство
                  5
                („Споразумението за ЕИП“) влезе в сила на 1 януари 1994 г.

               (2)Съгласно член 98 от Споразумението за ЕИП Съвместният комитет на ЕИП може да реши да измени, inter alia, приложение VI към Споразумението за ЕИП, което съдържа разпоредби относно социалната сигурност.

               (3)В член 33 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (по-нататък „Споразумението за оттегляне“)
                  6
                се посочва, че разпоредбите на част втора, дял III от Споразумението за оттегляне се прилагат по отношение на гражданите на Исландия, Княжество Лихтенщайн и Кралство Норвегия, при условие че тези държави са сключили и прилагат съответните споразумения с Обединеното кралство Великобритания и Северна Ирландия, които се прилагат за гражданите на Съюза, както и съответните споразумения с Европейския съюз, които се прилагат за гражданите на Обединеното кралство.

               (4)В член 32 от Споразумението относно договореностите между Исландия, Княжество Лихтенщайн, Кралство Норвегия и Обединеното кралство Великобритания и Северна Ирландия, след оттеглянето на Обединеното кралство от Европейския съюз, Споразумението за ЕИП, както и другите споразумения, приложими между Обединеното кралство и държавите от ЕИП/ЕАСТ по силата на членството на Обединеното кралство в Европейския съюз (по-нататък „Споразумението за раздяла“) се посочва, че разпоредбите на част втора, дял III от Споразумението за раздяла се прилагат по отношение на гражданите на Съюза, при условие че Съюзът е сключил и прилага съответните споразумения с Обединеното кралство Великобритания и Северна Ирландия, които се прилагат по отношение на гражданите на членуващите в ЕИП държави от ЕАСТ, както и съответните споразумения с членуващите в ЕИП държави от ЕАСТ, които се прилагат за гражданите на Обединеното кралство.

               (5)Следователно е необходимо да се осигури реципрочна защита на социалноосигурителните права на гражданите на Обединеното кралство, лицата без гражданство и бежанците, както и на членовете на техните семейства и преживелите ги лица, които към края на преходния период са или са били в трансгранична ситуация, в която участват едновременно една или повече от договарящите се страни по Споразумението за Европейското икономическо пространство и Обединеното кралство Великобритания и Северна Ирландия.

               (6)Ето защо позицията на Съюза в Съвместния комитет на ЕИП следва да се основава на проекта на решение на Съвместния комитет на ЕИП, посочен в приложението към настоящото решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на приложение VI (Социална сигурност) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        OВ L 29, 31.1.2020 г., стр. 7.

                     (2)

                        OВ L 29, 31.1.2020 г., стр. 7.

                     (3)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (4)

                        OВ L 305, 30.11.1994 г., стр. 6.

                     (5)

                        OВ L 1, 3.1.1994 г., стр. 3.

                     (6)

                        OВ L 29, 31.1.2020 г., стр. 7.

    ---documentbreak---

               ЕВРОПЕЙСКА КОМИСИЯ
            Брюксел, 12.11.2020
            COM(2020) 736 final
            ПРИЛОЖЕНИЕ
            към
            Предложение за РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменението на приложение VI (Социална сигурност) към Споразумението за ЕИП

               ПРИЛОЖЕНИЕ

               РЕШЕНИЕ НА СЪВМЕСТНИЯ КОМИТЕТ НА ЕИП № ...

               от 0.0.0 година

               за изменение на приложение VI (Социална сигурност) към Споразумението за ЕИП

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство („Споразумението за ЕИП“), и по-специално член 98 от него,

               като има предвид, че:

               (1)Като взема предвид, че в член 33 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (по-нататък „Споразумението за оттегляне“)
                  1
                се посочва, че разпоредбите на част втора, дял III от Споразумението за оттегляне се прилагат по отношение на гражданите на Исландия, Княжество Лихтенщайн, Кралство Норвегия и Конфедерация Швейцария, при условие че тези държави са сключили и прилагат съответните споразумения с Обединеното кралство Великобритания и Северна Ирландия, които се прилагат за гражданите на Съюза, както и съответните споразумения с Европейския съюз, които се прилагат за гражданите на Обединеното кралство.

               (2)Като взема предвид, че в член 32 от Споразумението относно договореностите между Исландия, Княжество Лихтенщайн, Кралство Норвегия и Обединеното кралство Великобритания и Северна Ирландия, след оттеглянето на Обединеното кралство от Европейския съюз, Споразумението за ЕИП, както и другите споразумения, приложими между Обединеното кралство и държавите от ЕИП/ЕАСТ по силата на членството на Обединеното кралство в Европейския съюз (по-нататък „Споразумението за раздяла“)
                  2
                се посочва, че разпоредбите на част втора, дял III от Споразумението за раздяла се прилагат по отношение на гражданите на Съюза, при условие че Съюзът е сключил и прилага съответните споразумения с Обединеното кралство Великобритания и Северна Ирландия, които се прилагат по отношение на гражданите на членуващите в ЕИП държави от ЕАСТ, както и съответните споразумения с членуващите в ЕИП държави от ЕАСТ, които се прилагат за гражданите на Обединеното кралство,

               (3)Като признава, че е необходимо да се предостави реципрочна защита на социалноосигурителните права на гражданите на Обединеното кралство, както и на членовете на техните семейства и преживелите ги лица, които към края на преходния период, определен в член 126 от Споразумението за оттегляне, са или са били в трансгранична ситуация, в която участват едновременно една или повече от договарящите се страни по Споразумението за Европейското икономическо пространство и Обединеното кралство Великобритания и Северна Ирландия,

               (4)Поради това приложение VI към Споразумението за ЕИП следва да бъде съответно изменено,

               ПРИЕ НАСТОЯЩОТО РЕШЕНИЕ:

               Член 1

               След глава II от приложение VI към Споразумението за ЕИП се вмъква следната глава:

               „III. ГРАЖДАНИ НА ОБЕДИНЕНОТО КРАЛСТВО

               ЧЛЕН 1

               Определения и позовавания

               1.За целите на настоящата глава се прилагат следните определения:

               а)„Споразумение за оттегляне“ означава Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия
                  3
               :

               б)„Споразумение за раздяла“ означава Споразумението относно договореностите между Исландия, Княжество Лихтенщайн, Кралство Норвегия и Обединеното кралство Великобритания и Северна Ирландия, след оттеглянето на Обединеното кралство от Европейския съюз, Споразумението за ЕИП, както и другите споразумения, приложими между Обединеното кралство и държавите от ЕИП/ЕАСТ по силата на членството на Обединеното кралство в Европейския съюз
                  4
               ;

               в)„обхванати държави“ означава държавите, които са договарящи се страни по Споразумението за Европейското икономическо пространство;

               г)„преходен период“ означава преходния период, посочен в член 126 от Споразумението за оттегляне;

               д)определенията в член 1 от Регламент (ЕО) № 883/2004
                  5
                и член 1 от Регламент (ЕО) № 987/2009
                  6
               .

               2.За целите на настоящата глава всички позовавания на държавите членки и на компетентните органи на държавите членки в разпоредби на правото на Съюза, станали приложими по силата на настоящата глава, се разбират като включващи Обединеното кралство и неговите компетентни органи.

               ЧЛЕН 2

               Включени в приложното поле лица

               1.Настоящата глава се прилага за следните лица:

               а)граждани на Обединеното кралство, спрямо които се прилага законодателството на една от обхванатите държави в края на преходния период, както и членовете на техните семейства и преживелите ги лица;

               б)граждани на Обединеното кралство, които пребивават в една от обхванатите държави и спрямо които се прилага законодателството на Обединеното кралство в края на преходния период, както и членовете на техните семейства и преживелите ги лица;

               в)лица, които не попадат в обхвата на букви а) и б), но са граждани на Обединеното кралство, които упражняват дейност като заето или самостоятелно заето лице в една или повече обхванати държави в края на преходния период и спрямо които въз основа на дял II от Регламент (ЕО) № 883/2004 се прилага законодателството на Обединеното кралство, както и членовете на техните семейства и преживелите ги лица;

               г)лица без гражданство и бежанци, които пребивават в една от обхванатите държави или в Обединеното кралство и които се намират в една от ситуациите, описани в букви а)—в), както и членовете на техните семейства и преживелите ги лица.

               2.Лицата, посочени в параграф 1, попадат в персоналния обхват дотогава, докогато продължават да се намират без прекъсване в една от ситуациите, посочени в същия параграф, обхващащи едновременно една от обхванатите държави и Обединеното кралство.

               3.Настоящата глава се прилага и по отношение на граждани на Обединеното кралство, които не попадат или вече не попадат в някоя от ситуациите, посочени в параграф 1 от настоящия член, но които попадат в обхвата на член 10 от Споразумението за оттегляне или на член 9 от Споразумението за раздяла, както и по отношение на членовете на техните семейства и преживелите ги лица.

               4.Лицата, посочени в параграф 3, попадат в персоналния обхват дотогава, докогато продължават да имат право на пребиваване в една от обхванатите държави съгласно член 13 от Споразумението за оттегляне или член 12 от Споразумението за раздяла или право на работа в държавата на месторабота съгласно член 24 или 25 от Споразумението за оттегляне или членове 23 и 24 от Споразумението за раздяла.

               5.В случаите, когато настоящият член се отнася за членове на семейството и за преживели лица, тези лица са обхванати от настоящата глава само доколкото техните права и задължения произтичат от това им качество съгласно Регламент (ЕО) № 883/2004.

               ЧЛЕН 3

               Правила за координация на социалната сигурност

               1.По отношение на лицата, попадащи в обхвата на настоящата глава, се прилагат правилата и целите, определени в член 29 от Споразумението за ЕИП, Регламент (ЕО) № 883/2004 и Регламент (ЕО) № 987/2009 на Европейския парламент и на Съвета.

               2.Съюзът надлежно взема предвид решенията и препоръките на Административната комисия за координация на системите за социална сигурност към Европейската комисия, създадена съгласно Регламент (ЕО) № 883/2004 („Административната комисия“), изброени в част I от приложение I към Споразумението за оттегляне. Държавите от ЕАСТ надлежно вземат предвид решенията на Административната комисия и вземат под внимание препоръките на Административната комисия, изброени в част I от приложение I към Споразумението за раздяла.

               ЧЛЕН 4

               Обхванати специални случаи

               1.Следните правила се прилагат в следните случаи до степента, определена в настоящия член, доколкото те се отнасят за лица, които не попадат или вече не попадат в обхвата на член 2:

               а)гражданите на Обединеното кралство, както и лицата без гражданство и бежанците, пребиваващи в Обединеното кралство, по отношение на които преди края на преходния период се е прилагало законодателството на една от обхванатите държави, както и членовете на техните семейства и преживелите ги лица са обхванати от настоящата глава за целите на използването и сумирането на периоди на осигуряване, заетост, самостоятелна заетост или пребиваване, включително права и задължения, произтичащи от такива периоди в съответствие с Регламент (ЕО) № 883/2004; за целите на сумирането на периоди периодите, които са завършили преди и след края на преходния период, се вземат предвид в съответствие с Регламент (ЕО) № 883/2004;

               б)правилата, определени в членове 20 и 27 от Регламент (ЕО) № 883/2004, продължават да се прилагат по отношение на гражданите на Обединеното кралство, както и по отношение на лицата без гражданство и бежанците, пребиваващи в Обединеното кралство, които преди края на преходния период са поискали разрешение да следват курс на планирано лечение съгласно Регламент (ЕО) № 883/2004, до края на лечението. Съответните процедури за възстановяване на разходите се прилагат дори и след приключване на лечението. Тези лица и придружаващите ги лица имат право да влизат в държавата по местолечение и да я напускат в съответствие с член 14 от Споразумението за оттегляне mutatis mutandis и член 13 от Споразумението за раздяла mutatis mutandis;

               в)правилата, определени в членове 19 и 27 от Регламент (ЕО) № 883/2004, продължават да се прилагат за гражданите на Обединеното кралство, както и за лицата без гражданство и бежанците, пребиваващи в Обединеното кралство, които попадат в обхвата на Регламент (ЕО) № 883/2004 и които престояват в края на преходния период в една от обхванатите държави или в Обединеното кралство, до края на своя престой. Съответните процедури за възстановяване на разходите се прилагат дори и след приключване на престоя или лечението;

               г)правилата, определени в членове 67, 68 и 69 от Регламент (ЕО) № 883/2004, продължават да се прилагат, докато са изпълнени условията, по отношение на отпускането на семейни обезщетения, за които е налице право на получаване в края на преходния период, на гражданите на Обединеното кралство, както и на лицата без гражданство и бежанците, пребиваващи в Обединеното кралство, за които се прилага законодателството на Обединеното кралство и чиито членове на семейството пребивават в една от обхванатите държави в края на преходния период;

               д)в случаите, посочени в буква г) от настоящия параграф, за лицата, които имат права на членове на семейството в края на преходния период съгласно Регламент (ЕО) № 883/2004, като например производни права на обезщетения за болест в натура, посоченият регламент и съответните разпоредби на Регламент (ЕО) № 987/2009 продължават да се прилагат, докато са изпълнени предвидените в тях условия.

               2.По отношение на лицата, които получават обезщетения съгласно параграф 1, буква а) от настоящия член, се прилагат разпоредбите на дял III, глава 1 от Регламент (ЕО) № 883/2004 по отношение на обезщетенията за болест.

               Настоящият параграф се прилага mutatis mutandis по отношение на семейните обезщетения въз основа на членове 67, 68 и 69 от Регламент (ЕО) № 883/2004.

               ЧЛЕН 5

               Възстановяване, събиране и прихващане

               Разпоредбите на Регламенти (ЕО) № 883/2004 и (ЕО) № 987/2009 относно възстановяването, събирането и прихващането продължават да се прилагат по отношение на събития, доколкото те се отнасят до лица, които не попадат в обхвата на член 2, които:

               а)са настъпили преди края на преходния период; или

               б)настъпват след края на преходния период и се отнасят до лица, които попадат в обхвата на член 2 или 4 при настъпване на събитието.

               ЧЛЕН 6

               Развитие на законодателството и адаптиране

               1.Независимо от параграф 3, позоваванията в настоящата глава на регламенти (ЕО) № 883/2004 и (ЕО) № 987/2009 или на разпоредби от тях се разбират като позовавания на актовете или разпоредбите, включени в Споразумението за ЕИП, включително в изменена или заменена версия, приложими към последния ден от преходния период.

               2.В случай че регламенти (ЕО) № 883/2004 и (ЕО) № 987/2009 бъдат изменени или заменени след края на преходния период, позоваванията на тези регламенти в настоящата глава се разбират като отнасящи се до тези регламенти, както са изменени или заменени, в съответствие с актовете, изброени в част II от приложение I към Споразумението за оттегляне, по отношение на Съюза, и част II от приложение I към Споразумението за раздяла, по отношение на държавите от ЕАСТ.

               3.За целите на настоящата глава се разбира, че регламенти (ЕО) № 883/2004 и (ЕО) № 987/2009 включват адаптациите, изброени в част III от приложение I към Споразумението за оттегляне, по отношение на Съюза, и част III от приложение I към Споразумението за раздяла, по отношение на държавите от ЕАСТ.

               4.За целите на настоящата глава измененията и адаптациите, посочени в параграфи 2 и 3, влизат в сила в деня след деня, в който съответните изменения и адаптации на приложение I към Споразумението за оттегляне или на приложение I към Споразумението за раздяла пораждат действие, в зависимост от това коя от двете дати е по-късна.“

               Член 2

               Настоящото решение влиза в сила на XX г. или в деня след внасянето на последната нотификация в Съвместния комитет на ЕИП съгласно член 103, параграф 1 от Споразумението за ЕИП, ако тази дата е по-късна.

               То се прилага от края на преходния период.

               Член 3

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на […] година.

                     За Съвместния комитет на ЕИП

                     Председател
                     […]

                     Секретари
                     на Съвместния комитет на ЕИП
                     […]

                     (1)

                        OВ L 29, 31.1.2020 г., стр. 7.

                     (2)

                        Подписано в Лондон на 28 януари 2020 г.

                     (3)

                        OВ L 29, 31.1.2020 г., стр. 7.

                     (4)

                        Подписано в Лондон на 28 януари 2020 г.

                     (5)

                        Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (ОВ L 166, 30.4.2004 г., стр. 1).

                     (6)

                        Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (ОВ L 284, 30.10.2009 г., стр. 1).


               ЕВРОПЕЙСКА КОМИСИЯ
            Брюксел, 5.2.2021
            COM(2021) 48 final
            2021/0027(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз на 222-рата сесия на Съвета на Международната организация за гражданско въздухоплаване (ИКАО) по отношение на предвиденото приемане на изменение 177 на приложение 1, изменение 47 на приложение 2, изменение 108 на приложение 8, изменение 90 на приложение 10 и новия том VI на приложение 10 към Конвенцията за международно гражданско въздухоплаване

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до:

               i) позицията, която трябва да се заеме от името на Съюза на 222-рата сесия на Съвета на Международната организация за гражданско въздухоплаване (ИКАО) относно предвиденото приемане на изменение 177 на приложение 1 — Лицензиране на персонала, изменение 47 на приложение 2 — Правила за полети, изменение 108 на приложение 8 — Летателна годност на въздухоплавателните средства, изменение 90 на приложение 10 — Аеронавигационни телекомуникации и нов том VI на приложение 10 към Конвенцията за международно гражданско въздухоплаване, както и

               ii) позицията, която трябва да се заеме от името на Съюза, след като ИКАО обяви приемането на изменение 177 на приложение 1, изменение 47 на приложение 2, изменение 108 на приложение 8, изменение 90 на приложение 10 и новия том VI на приложение 10 чрез съответните писма до държавите, с които приканва договарящите държави да уведомят за своето несъгласие, за различия или за одобрение на приетите мерки.

               2.Контекст на предложението

               2.1.Конвенцията за международно гражданско въздухоплаване

               Конвенцията за международно гражданско въздухоплаване („Чикагската конвенция“) има за цел да регулира международния въздушен транспорт. Чикагската конвенция влиза в сила на 4 април 1947 г. и с нея е учредена Международната организация за гражданско въздухоплаване.

               Всички държави — членки на ЕС, са страни по Чикагската конвенция.

               2.2.Международна организация за гражданско въздухоплаване

               Международната организация за гражданско въздухоплаване е специализирана агенция на Организацията на обединените нации. Целите и задачите на организацията са да развива принципите и техниките на международното въздухоплаване и да насърчава планирането и развитието на международния въздушен транспорт.

               Съветът на ИКАО е постоянен орган на ИКАО, който се състои от представители на 36 договарящи държави, избрани от събранието на ИКАО за период от три години. За периода 2019—2022 г. в Съвета на ИКАО са представени седем държави — членки на ЕС.

               Задължителните функции на Съвета на ИКАО, изброени в член 54 от Чикагската конвенция, включват приемането на международни стандарти и препоръчителни практики, определени като приложения към Чикагската конвенция.

               Съгласно член 90 от Чикагската конвенция всяко такова приложение или всяко изменение на дадено приложение влиза в сила след изтичането на тримесечен срок от тяхното съобщаване на съответните договарящи държави на ИКАО, или след изтичането на по-продължителен срок, определен от Съвета на ИКАО, освен ако през това време мнозинството от договарящите държави на ИКАО заявят своето несъгласие.

               След приемането на такива мерки, от държавите, членуващи в ИКАО, се изисква да уведомят за несъгласието си, за различията или за одобрението на мярката, преди тя да влезе в сила и да стане правно обвързваща.

               В съответствие с член 38 от Чикагската конвенция всяка договаряща държава, която прецени, че е невъзможно да се съобразява във всички отношения с подобен международен стандарт или процедура или да приведе своите собствени разпоредби или практики в пълно съответствие с който и да е международен стандарт или процедури, или която сметне за необходимо да приеме разпоредби или практики, отличаващи се в някакво конкретно отношение от тези, които са установени с даден международен стандарт, трябва незабавно да уведоми ИКАО за различията между нейната собствена практика и установената с международния стандарт такава.

               2.3.Предвидените актове на ИКАО и връзката им със съществуващите правила на Съюза

               На своята 222-ра или последваща сесия се очаква Съветът на ИКАО да приеме:

               изменение 177 на приложение 1 —  Лицензиране на персонала, което е последващо изменение във връзка със системите и процедурите за линия C2;

               изменение 47 на приложение 2 — Правила за полети, което е свързано с изискванията за сертифициране на летателната годност на дистанционно управляеми летателни системи (ДУЛС) в резултат на изменение 108 на приложение 8;

               изменение 108 на приложение 8 — Летателна годност на въздухоплавателните средства, свързано с дистанционно управляеми летателни системи (ДУЛС);

               изменение 90 на приложение 10 — Аеронавигационни телекомуникации, том V, свързано с честотния спектър за линии C2 за ДУЛС, и

               нов том VI на приложение 10, свързан със системите и процедурите за линия C2 за ДУЛС. („предвидените актове“).

               Целите на предвидения акт са следните:

               да измени съществуващите SARP в приложение 8 към Чикагската конвенция, като включи в част І на приложение 8 конкретни определения и понятия, използвани в стандартите в новите части VIII, IX и X. Той също включва предложения в част ІІ на приложение 8, които предоставят обзор на общите процедури по сертифициране и поддържане на летателната годност, приложими към дистанционно пилотирани летателни апарати (ДПЛА);

               да въведе нова част VIII на приложение 8 към Чикагската конвенция, свързана с ДПЛА;

               да въведе нова част IX на приложение 8 към Чикагската конвенция, свързана с дистанционно пилотирани вертолети;

               да въведе нова част X на приложение 8 към Чикагската конвенция, свързана с наземни дистанционно управляеми станции (RPS);

               да въведе изменение на приложение 2, допълнение 4 към Чикагската конвенция, което произлиза от измененията на приложение 8;

               да измени съществуващите SARP в приложение 10, том V към Чикагската конвенция, като определи управлението на спектъра, използван единствено за линията за управление и контрол (линия C2) или дистанционно управляеми летателни системи (ДУЛС);

               да въведе нов том VI на приложение 10 — Комуникационни системи и процедури във връзка с линия C2 за дистанционно управляеми летателни системи (ДУЛС);

               да въведе изменения в приложения 1 и 2, които произлизат от изменението на приложение 10, том V и въвеждането на нов том VI на приложение 10.

               Предвижда се предложените изменения да започнат да се прилагат от 28 ноември 2024 г.

               3.Позиция, която трябва да се заеме от името на Съюза

               3.1.Основни промени и връзката им със съществуващите правила на Съюза

               Експертната група на ИКАО за дистанционно управляемите летателни системи беше натоварен със задачата да разработи SARP, ръководства и указания, които да подготвят пътя за експлоатацията на дистанционно пилотирани летателни апарати през международни граници съгласно правилата за полети по прибори. Проведоха се консултации с държавите членки относно измененията, предложени с писма на ИКАО до държавите AN 7/67.1.1-19/52 и AN 3/5.12-19/53, включително предложенията за изменение на приложения 8 и 10 към Чикагската конвенция и последващите изменения на приложения 1 и 2 към нея. Тези предложения са част от поредица от изменения, които ще бъдат представени последователно.

               Измененията, първоначално предложени в писмо до държавите AN 3/5.12-19/53, са свързани с летателната годност на дистанционно управляеми въздухоплавателни средства с постоянна геометрия на крилото, летателната годност на дистанционно управляеми вертолети и наземната дистанционно управляема станция. Тези SARP бяха разработени за ДУЛС, които ще преминат през процеса на сертифициране на типа, съгласувани с документ 10019 на ИКАО, Ръководство за дистанционно управляеми летателни системи (ДУЛС) и подкрепени от съдържанието и допусканията на оперативната концепция (CONOPS) на ИКАО за ДУЛС.

               Поради интегрирания характер на ДУЛС, RPS може да бъдат сертифицирани като част от типовия сертификат (TC), предоставян на притежател на такъв сертификат за ДПЛА в резултат на процеса на сертифициране на типа за ДПЛА. Това не изключва възможността дадена RPS да бъде одобрена отделно. Линията C2 е основен компонент на ДУЛС и нейната летателна годност, следователно тя е включена като компонент в TC.

               Измененията, първоначално предложени в писмо до държавите AN 7/67.1.1-19/52, са свързани с линията за управление и контрол (линия C2) и включват технологично неутрални SARP за процедурите и системите на линия C2. Линия C2 е предназначена за обмена на информация между двата основни физически компонента на ДУЛС: дистанционно управляемата станция и дистанционно пилотирания летателен апарат (ДПЛА). Следователно линията C2 е логическата връзка, независимо от физическото си реализиране, за обмена на информация между дистанционно управляемата станция и ДПЛА, която дава възможност на дистанционно управляващия пилот безопасно да интегрира ДУЛС в глобалната авиационна оперативна среда, по-специално комуникациите, навигацията и наблюдението. Тези SARP са първите от двата планирани продукта за линията C2.

               Експертната група  за дистанционно управляемите летателни системи понастоящем работи по втория и по-подробен пакет, който съдържа специфични за технологиите SARP, а предвидената дата за приключване е 2022 г.

               След коментари на ЕААБ по писмо до държавите AN 3/5.12-19/53, много държави — членки на ЕС, предложиха поради специфичното разделение на отговорностите между оператора и проектанта консултацията по писмото до държавите да бъде удължена до изработването на проект за изменение на приложение 6, и приемането на приложение 6 и приложение 8 да тече паралелно, особено по отношение на одобрението на дистанционно управляемите станции и на задълженията на договарящите държави относно поддържането на летателната годност на тези станции. ИКАО не прие предложението, което създава риск от усложняване на транспонирането на свързаните с това SARP на ИКАО в правото на Съюза поради съществуващата необходимост да се разгледат задълженията на проектантите и операторите във връзка с дистанционно управляемите станции.

               Предвидените изменения са годни да окажат съществено въздействие върху съдържанието на нормативната уредба на ЕС, а именно Регламент (ЕС) № 748/2012 на Комисията
                  1
               , Регламент (ЕС) № 1321/2014 на Комисията
                  2
               , Регламент (ЕС) № 1178/2011 на Комисията
                  3
               , Регламент (ЕС) № 965/2012 на Комисията
                  4
                и потенциално върху Регламент (ЕС) № 452/2014 на Комисията
                  5
                и Регламент за изпълнение (ЕС) 2017/373 на Комисията
                  6
               . Ще трябва да бъдат въведени нови SARP на ИКАО в законодателството на ЕС с цел изменение на настоящата правна рамка, за да се регламентира проектирането, сертифицирането на типа и експлоатацията на дистанционно пилотирани летателни апарати (ДПЛА), извършващи полети през международни граници и в открито море.

               3.2.Позиция, която трябва да се заеме от името на Съюза

               Съюзът отчита необходимостта от създаване на хармонизирана правна рамка на международно ниво, която да дава възможност за проектирането, сертифицирането на типа и експлоатацията на дистанционно пилотирани летателни апарати през международни граници и в открито море съгласно правилата за полети по прибори. Измененията, предложени в двете писма на ИКАО до държавите, подкрепят тази цел.

               Поради това предложената позиция, която трябва да се заеме от името на Съюза, е да се подкрепят предложените изменения в тяхната цялост.

               Позицията, която трябва да се заеме от името на Съюза, при условие че Съветът на ИКАО приеме без съществени промени предложените изменения на Чикагската конвенция, е да не се уведомява за несъгласие, а да се уведоми за одобрение на приетата мярка в отговор на съответните писма на ИКАО до държавите. Ако правото на Съюза се отклонява от новоприетите SARP след предвидената дата на прилагане на тези SARP, т.е. 28 ноември 2024 г., на ИКАО следва да се представи уведомление за различия с тези конкретни SARP.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Член 218, параграф 9 от ДФЕС се прилага независимо от това дали Съюзът е член на органа, или страна по споразумението
                  7
               .

               Понятието „актове с правно действие“ включва актове с правно действие по силата на нормите на международното право, които уреждат дейността на съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  8
               .

               4.1.2.Приложение в конкретния случай

               Съветът на ИКАО е орган, учреден със споразумение, по-конкретно с Конвенцията за международно гражданско въздухоплаване („Чикагската конвенция“).

               В съответствие с член 54 от Чикагската конвенция Съветът на ИКАО приема международните стандарти и препоръчителните практики, определени като приложения към Чикагската конвенция. Това са актове с правно действие. Определени правни последици от тези актове могат да зависят от уведомленията за несъгласие или различия и от условията на тези уведомления. Поради това приемането на позицията на Съюза по отношение на тези уведомления попада в обхвата на член 218, параграф 9 от ДФЕС.

               Предвидените актове са годни да окажат съществено въздействие върху съдържанието на нормативната уредба на ЕС, а именно Регламент (ЕС) № 748/2012 на Комисията
                  9
               , Регламент (ЕС) № 1321/2014 на Комисията
                  10
               , Регламент (ЕС) № 1178/2011 на Комисията
                  11
               , Регламент (ЕС) № 965/2012 на Комисията
                  12
                и потенциално върху Регламент (ЕС) № 452/2014 на Комисията
                  13
                и Регламент за изпълнение (ЕС) 2017/373 на Комисията
                  14
               . Ще трябва да бъдат въведени нови SARP на ИКАО в законодателството на ЕС с цел изменение на настоящата правна рамка, за да се регламентира проектирането, сертифицирането на типа и експлоатацията на дистанционно пилотирани летателни апарати (ДПЛА), извършващи полети през международни граници и в открито море. Следователно законодателството на ЕС ще трябва да бъде съответно изменено.

               Основната цел на предложените изменения е да се създаде правна рамка за проектирането, сертифицирането на типа и експлоатацията на дистанционно пилотирани летателни апарати, извършващи полети през международни граници и над открито море съгласно правилата за полети по прибори. Съгласно член 3, параграф 2 от ДФЕС Съюзът има изключителна външна компетентност по този въпрос.

               Приетият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на приетия акт, във връзка с който се заема позиция от името на Съюза. Ако приетият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Главната цел и съдържание на приетия акт са свързани с общата транспортна политика.

               Поради това материалноправното основание за предложеното решение е член 100, параграф 2 от ДФЕС.

               4.3.Заключение

               Правното основание за предложеното решение на Съвета е член 100, параграф 2 от ДФЕС, във връзка с член 218, параграф 9 от ДФЕС.

               2021/0027 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз на 222-рата сесия на Съвета на Международната организация за гражданско въздухоплаване (ИКАО) по отношение на предвиденото приемане на изменение 177 на приложение 1, изменение 47 на приложение 2, изменение 108 на приложение 8, изменение 90 на приложение 10 и новия том VI на приложение 10 към Конвенцията за международно гражданско въздухоплаване

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Конвенцията за международно гражданско въздухоплаване („Чикагската конвенция“), с която се урежда международният въздушен транспорт, влиза в сила на 4 април 1947 г. С нея се учредява Международната организация за гражданско въздухоплаване (ИКАО).

               (2)Държавите членки са договарящи държави по Чикагската конвенция и членки на ИКАО, а Съюзът има статут на наблюдател в определени органи на ИКАО. В Съвета на ИКАО са представени седем държави членки.

               (3)Съгласно член 54 от Чикагската конвенция Съветът на ИКАО може да приема международни стандарти и препоръчителни практики (SARP) и да ги определя като приложения към Чикагската конвенция.

               (4)На своята 222-ра сесия Съветът на ИКАО трябва да приеме изменение 177 на приложение 1 — Лицензиране на персонала, изменение 47 на приложение 2 — Правила за полети, изменение 108 на приложение 8 — Летателна годност на въздухоплавателните средства, изменение 90 на приложение 10 — Аеронавигационни телекомуникации, том V към Чикагската конвенция относно системите за линия C2 за дистанционно управляеми летателни системи (ДУЛС) и нов том VI на приложение 10.

               (5)Основната цел на предложените изменения е да се създаде правна рамка за проектирането, сертифицирането на типа и експлоатацията на дистанционно пилотирани летателни апарати, извършващи полети през международни граници и над открито море съгласно правилата за полети по прибори. Съюзът поддържа активно усилията на ИКАО за въвеждане на тази правна рамка.

               (6)Целесъобразно е да се определи позицията, която трябва да се заеме от името на Съюза в Съвета на ИКАО, тъй като изменение 177 на приложение 1, изменение 47 на приложение 2, изменение 108 на приложение 8, изменение 90 на приложение 10, том V и новият том VI на приложение 10 ще бъдат обвързващи за Съюза и годни да окажат съществено въздействие върху съдържанието на правото на Съюза, а именно Регламент (ЕС) № 748/2012 на Комисията
                  15
               , Регламент (ЕС) № 1321/2014 на Комисията
                  16
               , Регламент (ЕС) № 1178/2011 на Комисията
                  17
               , Регламент (ЕС) № 965/2012 на Комисията
                  18
                и потенциално върху Регламент (ЕС) № 452/2014 на Комисията
                  19
                и Регламент за изпълнение (ЕС) 2017/373 на Комисията
                  20
               .

               (7)Позицията на Съюза по време на 222-рата сесия на Съвета на ИКАО или на която и да е последваща сесия по отношение на приемането на предвиденото изменение 177 на приложение 1, изменение 47 на приложение 2, изменение 108 на приложение 8, изменение 90 на приложение 10, том V и приемането на новия том VI на приложение 10, както е посочено в писмата до държавите AN 7/67.1.1-19/52 и AN 3/5.12-19/53, следва да бъде в подкрепа на тези изменения в тяхната цялост. Тази позиция следва да бъде изразена от държавите — членки на Съюза, които са членки на Съвета на ИКАО, като те действат съвместно от името на Съюза.

               (8)След като бъдат приети, предвидените изменения на приложения 1, 2, 8 и 10 към Чикагската конвенция ще бъдат задължителни за всички членуващи в ИКАО държави, включително всички държави — членки на Съюза, в съответствие с Чикагската конвенция и определените в нея ограничения.

               (9)В съответствие с член 38 от Чикагската конвенция всяка държава, която прецени, че е невъзможно да се съобразява във всички отношения с подобен международен стандарт или процедура или да приведе своите собствени разпоредби или практики в пълно съответствие с който и да е международен стандарт или процедури, или която сметне за необходимо да приеме разпоредби или практики, отличаващи се в някакво конкретно отношение от тези, които са установени с даден международен стандарт, трябва незабавно да уведоми ИКАО за различията между нейната собствена практика и установената с международния стандарт такава.

               (10)Съгласно член 90 от Чикагската конвенция всяко такова приложение или всяко изменение на дадено приложение влиза в сила след изтичането на тримесечен срок от тяхното съобщаване на съответните договарящи държави на ИКАО, или след изтичането на по-продължителен срок, определен от Съвета на ИКАО, освен ако през това време мнозинството от договарящите държави на ИКАО заявят своето несъгласие.

               (11)Позицията на Съюза след приемането на изменение 177 на приложение 1, изменение 47 на приложение 2, изменение 108 на приложение 8, изменение 90 на приложение 10, том V и приемането на новия том VI на приложение 10 от Съвета на ИКАО, които ще бъдат съобщени от Генералния секретар на ИКАО чрез процедура с писмо до държавите, следва да бъде да не се заявява несъгласие, а да се уведоми за одобрение. Ако правото на Съюза се отклонява от новоприетите SARP след предвидената дата на прилагане на тези SARP, т.е. 28 ноември 2024 г., на ИКАО следва да се представи уведомление за различия с тези конкретни SARP. Тази позиция следва да бъде изразена от всички държави — членки на Съюза,

               ПРИЕ НАСТОЯЩОТО РЕШЕНИЕ:

               Член 1

               1.Позицията на Съюза по време на 222-рата сесия на Съвета на ИКАО или на която и да е последваща сесия ще бъде да подкрепи приемането на предложеното изменение 177 на приложение 1, изменение 47 на приложение 2, изменение 108 на приложение 8, изменение 90 на приложение 10, том V и приемането на нов том VI на приложение 10 към Чикагската конвенция в тяхната цялост.

               2.Позицията, която трябва да се заеме от името на Съюза, при условие че Съветът на ИКАО приеме без съществени промени предложеното изменение 177 на приложение 1, изменение 47 на приложение 2, изменение 108 на приложение 8, изменение 90 на приложение 10, том V и приемането на нов том VI на приложение 10 към Чикагската конвенция, посочени в параграф 1, е да не се уведомява за несъгласие, а да се уведоми за одобрение на приетата мярка в отговор на съответните писма на ИКАО до държавите. Ако правото на Съюза се отклонява от новоприетите SARP след предвидената дата на прилагане на тези SARP, т.е. 28 ноември 2024 г., на ИКАО следва да се представи уведомление за различия с тези конкретни SARP.

               Член 2

               Позицията по член 1, параграф 1 се изразява съвместно от държавите членки на Съюза, които са членове на Съвета на ИКАО.

               Позицията по член 1, параграф 2 се изразява от всички държави членки на Съюза.

               Член 3

               Адресати на настоящото решение са държавите членки.

               Съставено в Брюксел на […] година.

                     За Съвета

                     Председател

                     (1)

                        Регламент (ЕС) № 748/2012 на Комисията от 3 август 2012 г. за определяне на правила за прилагане на сертифициране за летателна годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации (ОВ L 224, 21.8.2012 г., стр. 1—85).

                     (2)

                        Регламент (ЕС) № 1321/2014 на Комисията от 26 ноември 2014 г. относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи (ОВ L 362, 17.12.2014 г., стр. 1—194).

                     (3)

                        Регламент (ЕС) № 1178/2011 на Комисията от 3 ноември 2011 г. за определяне на технически изисквания и административни процедури във връзка с екипажите на въздухоплавателни средства в гражданското въздухоплаване в съответствие с Регламент (ЕО) № 216/2008 на Европейския парламент и на Съвета (ОВ L 311, 25.11.2011 г., стр. 1—193).

                     (4)

                        Регламент (ЕС) № 965/2012 на Комисията от 5 октомври 2012 г. за определяне на технически изисквания и административни процедури във връзка с въздушните операции в съответствие с Регламент (ЕО) № 216/2008 на Европейския парламент и на Съвета (ОВ L 296, 25.10.2012 г., стр. 1—148).

                     (5)

                        Регламент (ЕС) № 452/2014 на Комисията от 29 април 2014 г. за определяне на технически изисквания и административни процедури във връзка с въздушните операции на оператори от трети държави в съответствие с Регламент (ЕО) № 216/2008 на Европейския парламент и на Съвета (ОВ L 133, 6.5.2014 г., стр. 12—26).

                     (6)

                        Регламент за изпълнение (ЕС) 2017/373 на Комисията от 1 март 2017 г. за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) № 482/2008 и на регламенти за изпълнение (ЕС) № 1034/2011, (ЕС) № 1035/2011 и (ЕС) 2016/1377, както и за изменение на Регламент (ЕС) № 677/2011 (ОВ L 62, 8.3.2017 г., стр. 1—126).

                     (7)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, точка 64.

                     (8)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (9)

                        Регламент (ЕС) № 748/2012 на Комисията от 3 август 2012 г. за определяне на правила за прилагане на сертифициране за летателна годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации (ОВ L 224, 21.8.2012 г., стр. 1—85).

                     (10)

                        Регламент (ЕС) № 1321/2014 на Комисията от 26 ноември 2014 г. относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи (ОВ L 362, 17.12.2014 г., стр. 1—194).

                     (11)

                        Регламент (ЕС) № 1178/2011 на Комисията от 3 ноември 2011 г. за определяне на технически изисквания и административни процедури във връзка с екипажите на въздухоплавателни средства в гражданското въздухоплаване в съответствие с Регламент (ЕО) № 216/2008 на Европейския парламент и на Съвета (ОВ L 311, 25.11.2011 г., стр. 1—193).

                     (12)

                        Регламент (ЕС) № 965/2012 на Комисията от 5 октомври 2012 г. за определяне на технически изисквания и административни процедури във връзка с въздушните операции в съответствие с Регламент (ЕО) № 216/2008 на Европейския парламент и на Съвета (ОВ L 296, 25.10.2012 г., стр. 1—148).

                     (13)

                        Регламент (ЕС) № 452/2014 на Комисията от 29 април 2014 г. за определяне на технически изисквания и административни процедури във връзка с въздушните операции на оператори от трети държави в съответствие с Регламент (ЕО) № 216/2008 на Европейския парламент и на Съвета (ОВ L 133, 6.5.2014 г., стр. 12—26).

                     (14)

                        Регламент за изпълнение (ЕС) 2017/373 на Комисията от 1 март 2017 г. за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) № 482/2008 и на регламенти за изпълнение (ЕС) № 1034/2011, (ЕС) № 1035/2011 и (ЕС) 2016/1377, както и за изменение на Регламент (ЕС) № 677/2011 (ОВ L 62, 8.3.2017 г., стр. 1—126).

                     (15)

                        Регламент (ЕС) № 748/2012 на Комисията от 3 август 2012 г. за определяне на правила за прилагане на сертифициране за летателна годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации (ОВ L 224, 21.8.2012 г., стр. 1—85).

                     (16)

                        Регламент (ЕС) № 1321/2014 на Комисията от 26 ноември 2014 г. относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи (ОВ L 362, 17.12.2014 г., стр. 1—194).

                     (17)

                        Регламент (ЕС) № 1178/2011 на Комисията от 3 ноември 2011 г. за определяне на технически изисквания и административни процедури във връзка с екипажите на въздухоплавателни средства в гражданското въздухоплаване в съответствие с Регламент (ЕО) № 216/2008 на Европейския парламент и на Съвета (ОВ L 311, 25.11.2011 г., стр. 1—193).

                     (18)

                        Регламент (ЕС) № 965/2012 на Комисията от 5 октомври 2012 г. за определяне на технически изисквания и административни процедури във връзка с въздушните операции в съответствие с Регламент (ЕО) № 216/2008 на Европейския парламент и на Съвета (ОВ L 296, 25.10.2012 г., стр. 1—148).

                     (19)

                        Регламент (ЕС) № 452/2014 на Комисията от 29 април 2014 г. за определяне на технически изисквания и административни процедури във връзка с въздушните операции на оператори от трети държави в съответствие с Регламент (ЕО) № 216/2008 на Европейския парламент и на Съвета (ОВ L 133, 6.5.2014 г., стр. 12—26).

                     (20)

                        Регламент за изпълнение (ЕС) 2017/373 на Комисията от 1 март 2017 г. за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) № 482/2008 и на регламенти за изпълнение (ЕС) № 1034/2011, (ЕС) № 1035/2011 и (ЕС) 2016/1377, както и за изменение на Регламент (ЕС) № 677/2011 (ОВ L 62, 8.3.2017 г., стр. 1—126).